เป็นมาประมาณ 7-8ปี หาที่ไหนก็ระบุไม่ได้ว่าเกิดจากอะไรจะขึ้นเยอะตรงกลางลำตัว หน้าท้อง+หลัง หน้าอก บริเวณที่เหงื่อออกเยอะๆไม่ค่อยมีอาการคัน ช่วงขึ้นแรกๆจะเป็นสีแดง ซักพักเปลี่ยนเป็นสีน้ำตาล นานๆจะลอกด้วยค่ะ แต่ไม่หายขาดค่ะตามรูปในลิงค์เลยค่ะ
สวัสดีค่ะ อาการมีผื่นขึ้นบริเวณที่เหงื่อออกเยอะ อาจเกิดจาก1. เป็นผดร้อน อาจเห็นเป็นตุ่มน้ำใสหรือเป็นตุ่มแดงขนาดเล็ก เกิดจากต่อมเหงื่อที่อุดตัน โดยเฉพาะเมื่อเหงื่อออก หรืออยู่ในสภาพอากาศที่ร้อนและชื้น และจะหายได้เองเมื่ออากาศเย็นลง มักมีอาการคันหรือเจ็บแสบร่วมด้วย2. แพ้เหงื่อตนเอง ซึ่งเป็นลมพิษชนิดหนึ่งที่เกิดจากการโดนความร้อนกระตุ้น แต่ผื่นที่เกิดจะมีลักษณะเป็นปื้นแดง แต่มักเป็นทั่วตัว โดยเฉพาะที่หน้าอก ใบหน้า แผ่นหลังส่วนบน และแขน ร่วมกับมีอาการคัน3. ผื่นแพ้สัมผัสหรือระคายเคืองจากสารก่อภูมิแพ้ต่างๆ เช่น ไรฝุ่น ฝุ่นละออง สะเก็ดผิวหนังสัตว์ เกสรดอกไม้ โลหะบางชนิด รวมถึงการทานอาหารบางอย่างที่แพ้ทั้งนี้ ไม่ว่าจะผื่นที่เกิดจากสาเหตุอะไร เมื่อผื่นหาย ก็จะมีสีออกน้ำตาลเข้ม เนื่องจากผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง และอาจเกิดการลอกได้ดังนั้น หากผื่นเกิดขึ้นเฉพาะเมื่อมีเหงื่อออก ก็อาจจะเป็นผดร้อนได้ ซึ่งไม่ได้อันตรายอะไร การป้องกัน ก็แค่พยายามหลีกเลี่ยงไม่ให้เหงื่อออกมาก เช่น การไม่อยู่ในที่อากาศร้อนเกินไป ไม่ตากแดดจ้า อาบน้ำบ่อยๆ เป็นต้น อย่างไรก็ตาม เกิดผื่นขึ้นตลอดเวลา ไม่ว่าจะมีเหงื่อหรือไม่ ก็ควรไปพบแพทย์เฉพาะทางผิวหนังเพื่อตรวจค่ะ